SET ปิดพุ่ง 19 จุด ตามตปท. รับ “รัฐอังกฤษ” ยกเลิกปรับลดภาษี – แบงก์หนุน
SET ปิดพุ่ง 19 จุด ตามตลาดหุ้นต่างประเทศ และรับข่าวดีรัฐบาลอังกฤษตัดสินใจยกเลิกมาตรการปรับลดภาษี และกลุ่มแบงก์หนุน มองแนวโน้มวันพรุ่งนี้คาดดัชนีมีโอกาสขึ้นทดสอบแนวต้าน 1,600 จุด และให้แนวรับไว้ที่ 1,580-1,575 จุด
SET ปิดพุ่ง 19 จุด ตามตลาดหุ้นต่างประเทศ และรับข่าวดีรัฐบาลอังกฤษตัดสินใจยกเลิกมาตรการปรับลดภาษี และกลุ่มแบงก์หนุน มองแนวโน้มวันพรุ่งนี้คาดดัชนีมีโอกาสขึ้นทดสอบแนวต้าน 1,600 จุด และให้แนวรับไว้ที่ 1,580-1,575 จุด
18 ต.ค. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ฟื้นตัวขึ้นต่อเนื่องตาม Sentiment ตลาดต่างประเทศเป็นบวก หลังจากปรับตัวลงมาค่อนข้างมากแล้ว
ขณะเดียวกันยังมีปัจจัยบวกจากการที่รัฐบาลอังกฤษตัดสินใจยกเลิกมาตรการปรับลดภาษีที่ได้ประกาศไปก่อนหน้านี้ อย่างไรก็ตามตลาดหุ้นเอเชียยังดูดีสุดเมื่อเทียบกับตลาดหุ้นทั่วโลก ทำให้ยังเป็นเป้าหมายของเม็ดเงินลงทุนในระยะกลาง-ยาว
ขณะที่แนวโน้มวันพรุ่งนี้คาดว่า SET มีโอกาสปรับตัวขึ้นไปทดสอบ 1,600 จุด หลังนักลงทุนรับรู้ปัจจัยลบทั้งเงินเฟ้อสูงและการปรับขึ้นอัตราดอกเบี้ยของธนาคารกลางสหรัฐ (เฟด) ไปพอสมควรแล้ว ประกอบกับคาดว่าจะเห็นการเข้ามาเก็งกำไรในผลประกอบการรายตัวด้วย โดยให้ 1,600 จุดเป็นแนวต้าน ส่วนแนวรับไว้ที่ 1,580-1,575 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
CPALL มูลค่าการซื้อขาย 3,233.61 ล้านบาท ปิดที่ 58.50 บาท เพิ่มขึ้น 1.50 บาท
PTT มูลค่าการซื้อขาย 2,390.03 ล้านบาท ปิดที่ 34.25 บาท ราคาไม่เปลี่ยนแปลง
AOT มูลค่าการซื้อขาย 2,334.77 ล้านบาท ปิดที่ 72.00 บาท เพิ่มขึ้น 1.75 บาท
PTTEP มูลค่าการซื้อขาย 2,034.68 ล้านบาท ปิดที่ 170.00 บาท เพิ่มขึ้น 0.50 บาท
MINT มูลค่าการซื้อขาย 1,836.50 ล้านบาท ปิดที่ 26.25 บาท เพิ่มขึ้น 1.75 บาท